### | | | | --- | --- | | | | | --- | | **Byråd** 26. maj 2020 Sagsnr. 710-2019-42281 Dok.nr. 710-2020-159569 Sagsbehandler DPGSMI | | 85.                 Forslag til "Lokalplan nr. 402 Etageboliger på [adresse] i Hinnerup" - Åbent

###

|  |  |
| --- | --- |
| Tidl. politisk behandling | PU, 04.02.20, pkt. 63 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 402 Etageboliger på [adresse] i Hinnerup og tillæg nr. 17 til
Kommuneplan 2017-29”. Planforslagene fremlægges efterfølgende i offentlig
høring.

Lokalplanområdet har et areal på ca. 4.500 m² og afgrænses
af [adresse], [adresse] og [adresse].

Formålet med lokalplanen er at sikre, at der kan opføres etageboliger
og give mulighed for en fremtidig udbygning af hele karreen med en
randbebyggelse i 2-5 etager samt indretning af det bagvedliggende gårdrum med i
alt ca. 50 parkeringspladser.

I første omgang tænkes ejendommene på [adresse], 13 og 15
nedrevet og erstattet af et alment boligprojekt med etageboliger i 2-5 etager
med i alt 30-35 lejligheder indrettet på 3.000 etagekvadratmeter.

Særligt for boligerne vil være, at bebyggelsen tilføjes
fællesskabsbaserede elementer, fx gæsteværelser og fælles værkstedsrum.
Endvidere indrettes bebyggelsen med fælles taghave på den lave del af
bebyggelsen. Taghaven kan fx indrettes med skyggegivende tage med indbyggede
solcellepaneler.

Det er ambitionen, at der sikres et område med høj arkitektonisk
værdi og fokus på den sociale, miljømæssige og økonomiske bæredygtighed.

**VURDERING**

Projektet er ikke i overensstemmelse med den gældende
kommuneplanramme. Lokalplanområdet ligger i dag inden for kommuneplanens
rammeområde 2.BO.2, der udlægger området til åben-lav boligbebyggelse og
fællesanlæg, institutioner og lignende til dækning af bydelens behov samt ikke
generende erhverv. Den maksimale bebyggelsesprocent er 30, det maksimale
etageantal er 1,5 og bygningshøjden må ikke overstige 8,5 meter.

Lokalplanen følges af et nyt kommuneplantillæg, der
overfører lokalplanområdet til centerområde, idet lokalplanen også giver
mulighed for at indrette café, restaurant og publikumsorienterede
servicefunktioner i bebyggelsens stueetage.

Kommuneplantillægget muliggør et maksimalt etageantal på
fem og en maksimal bygningshøjde på 18 meter.

Parkeringskravet fastsættes til 1 parkeringsplads pr. 100
m² bolig, svarende til kravet i centerområder.

Der er på nuværende tidspunkt reserveret plads til et
dobbeltspor til letbanen langs nordsiden af [adresse]. Det reserverede areal er
udlagt i et selvstændigt delområde i lokalplanen. Delområdet kan anvendes til
forskellige trafikale formål fx fortov, cykelsti, parkering, letbanetracé eller
BRT busbane. Dele af arealet vil også kunne anvendes til at fremrykke byggeriet
i lokalplanen ud mod [adresse], hvis der sker en afklaring af letbanetraceet
inden lokalplanens realisering.

**ØKONOMI**

Vedtagelse af lokalplanen medfører isoleret set ikke direkte
afledte udgifter for Favrskov Kommune. Lokalplanområdet ligger i byzone og
forbliver i byzone ved endelig vedtagelse af lokalplanen.

Realisering af et alment boligprojekt på [adresse], 13 og
15 vil nødvendiggøre et kommunalt grundkapitalindskud på 8-12 % af
anskaffelsessummen, afhængig af boligernes størrelse forudsat, at der er tale
om familieboliger. For et projekt med 3.000 etagekvadratmeter vil det maksimale
grundkapitalindskud forventeligt være mellem 5-6 mio. kr. eksklusive
energitillæg.

Ud over det kommunale grundkapitalindskud påtager kommunen
sig en kommunal garanti for den del af lånet, som ligger ud over 60 % af
ejendommens værdi. Garantikravet opgøres først, når byggeriet er opført.

Der vil endvidere være en salgsindtægt for ejendommene
[adresse] Der vil blive fremlagt en
separat sag herom til politisk behandling.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at offentligheden
i videst muligt omfang inddrages i planlægningsarbejdet.

Lokalplanforslaget skal efter godkendelse offentliggøres ved
annoncering på kommunens hjemmeside med en indsigelsesfrist, som Teknik og
Miljø anbefaler fastlagt til ti uger.

**INDSTILLING**

Direktøren for Teknik og Miljø indstiller til Byrådet:

1.   At
forslag til ”Forslag til lokalplan nr. 402 Etageboliger på [adresse] i Hinnerup
og tillæg nr. 17 til Kommuneplan 2017-29” godkendes og fremlægges i offentlig
høring i ti uger.

**BESLUTNING**

***Planudvalget, 6. maj 2020:***

Fraværende:Ingen

Indstilles godkendt med den bemærkning, at muligheden for at
der tilføjes et krav om etablering af el-ladestandere i lokalplanen undersøges.

***Økonomiudvalget, 19. maj 2020:***

Fraværende:Ingen

Indstillingen fra Planudvalget indstilles godkendt.

**Bilag**

|  |  |
| --- | --- |
| Forslag til "Lokalplan nr. 402 Etageboliger på [adresse] i Hinnerup" | 710-2020-141978 |